Helge Weman

Helge Weman (født 25. august 1960 i Stockholm)Fødselsdato er hentet fra Wemans CV  ved NTNU den 25. januar 2014. er en norsk fysiker og professor ved NTNU i Trondheim, kjent for sitt arbeide med nanomaterialer.

Han studerte ved Linköpings universitet til en master i anvendt fysikk 1983 og en doktorgrad i materialvitenskap 1988 på avhandlingen Optical studies of excitonic impact ionization and complex defects in silicon.  Han jobbet  samme sted fra 1992 til 2005 som førsteamanuensis, samtidig som han var seniorforsker ved det sveitsiske Eidgenössische Technische Hochschule Zürich.  Men fra 1988 til 1991 hadde han lært om kvantematerialer ved det amerikanske University of California, Santa Barbara. Siden 2005 har han vært professor i nanoelektronikk, nanofotonikk  og nanomagnetismeIfølge hans ansattside ved NTNU den 24. januar 2014. ved NTNU i Trondheim, institutt for Elektronikk og Telekommunikasjon.  Der har han ledet en gruppe forskere innen nanoledere sammen med blant andre professor Bjørn-Ove Fimland (født 1957). I 2012 etablerte han firmaet CrayoNano AS i samarbeid med NTNU sitt Technology Transfer Office.  De hadde nemlig to år tidligere klart å få nanotråder (halvledere) til å vokse på materialet grafén, og med dette kan man lage bøyelig elektronikk.Dette ifølge Forskningsrådets artikkel En planlagt tilfeldighet av Bård Amundsen i Bladet Forskning fra juni 2013.
 Referanser 

Kategori:Norske fysikere
Kategori:Norske fysikkprofessorer
Kategori:Professorer ved NTNU
Kategori:Nordmenn født i Sverige
Kategori:Medlemmer av Norges Tekniske Vitenskapsakademi